open-index/open-wikipedia-markdown huggingface dataset:
ISS-ekspedisjon 2

**Ekspedisjon 2** var den andre ekspedisjonen til Den internasjonale romstasjonen (ISS).

## Mannskap
* Yury Usachev, commander
* Susan Helms, Flight Engineer 
* James Voss, Flight Engineer 

Backup-mannskap var ISS-ekspedisjon 4:

## Høydepunkter fra ferden
### Ferd-data
* Dokket til ISS: 10. mars 2001, 06:38 UTC
* Dokket fra ISS: 20. august 2001, 14:51:30 UTC
* Tid tilkoblet: 163 dager 8 timer 13 minutt 30 sekund

### Romvandringer
To romvandringer (EVA) ble gjennomført av ISS-ekspedisjon 2:

**EVA Nr. 1** 
*Varighet: 8 t 56 m
*Dato: 11. mars 2001
*Utført av: Voss og Helms
*Planlagt oppdrag: **Lengste romvandring til da**. Forberede tilkoblingsport for Leonardo (MPLM)
**EVA Nr. 2** 
*Varighet: 0 t 19 m
*Dato: 8. juni 2001
*Utført av: Voss og Usachev
*Planlagt oppdrag: Flytte tilkoblings-cone

### Utvidelse av [[Den internasjonale romstasjonen|ISS]]
Under ekspedisjon 2 ble romstasjonen utvidet med følgende moduler/komponenter:
*Canadarm2 ifm STS-100
*Quest Joint Airlock ifm STS-104

### Vitenskapelig forskning
**Se [http://www.nasa.gov/mission_pages/station/science/experiments/Expedition.html#2 NASA sin liste]  for komplett oversikt for Ekspedisjon 2*

Under denne ekspedisjonen, ble vitenskapelig nyttelast skutt opp til ISS, inkludert en «Human Research Facility», to EXPRESS-Rack, en av de inneholdt «Active Rack Isolation System» og «Payload Equipment Restraint System». Over levetiden til romstasjonen vil disse systemene støtte en lang rekke eksperimenter som kan være med på å forbedre livet på Jorden og i verdensrommet. Disse nyttelastene vil også være til støtte for Destiny-modulen som kom i februar 2001.

Et hovedfokus under ekspedisjonen var å få en bedre forståelse av hvordan en kan beskytte mennesker mot stråling mens de arbeider og lever i verdensrommet. Stråling i høye doser over lange perioder kan skade menneske-celler og skape kreft eller det sentrale nerve-systemet.

## Romferder i forbindelse med ekspedisjonen
*STS-102, landing for ISS-ekspedisjon 1, ISS-ekspedisjon 2 ankommer
*STS-100, montasje av Canadarm2 på ISS
*Sojuz TM-32, nyttelast, samt besøk av den første romturisten, Dennis Tito
*STS-104, montasje av Quest på ISS
*STS-105, landing for ISS-ekspedisjon 2, ISS-ekspedisjon 3 ankommer

## Bilder
**Se også [http://spaceflight.nasa.gov/gallery/images/station/crew-2/in-flight/ndxpage1.html NASA sitt galleri]  for flere bilder fra Ekspedisjon 2*


Fil:Yuri Gidzenko ISS Leonardo Module.jpg|Gidzenko inne i Leonardo (MPLM) ifm STS-102
Fil:Canadarm2 installation during STS-100.jpg|Canadarm2 sett på STS-100 ferden
Fil:ISS Quest airlock.jpg|ISS Quest sett på STS-104 ferden 15. juli 2001


## Se også
*Den internasjonale romstasjonen
*Liste over byggingen av ISS
* Liste over bemannede romferder til ISS
*Liste over besøkende til Den internasjonale romstasjonen
*Liste over Sojuz-ferder

## Eksterne lenker
* 
* NASA – Expedition Two Crew
Cato Institute

**Cato Institute** er en libertariansk tankesmie med hovedkvarter i Washington, D.C.. Tankesmien ble grunnlagt i 1977.

## Referanser


## Eksterne lenker
* 
* 
*  Center for Trade Policy Studies
Linda Lampenius

**Linda Lampenius** (født 1970) er en finsk fiolinist og fotomodell. Internasjonalt kjent som **Linda Brava** mens hun i Norden bruker sitt riktige navn. 

## Karriere
Lampenius begynte å spille fiolin i femårsalderen. Hennes første fiolinlærer var den kjente Géza Szilvay. I 1987 begynte hun å studere ved Sibelius-akademiets ungdomsutdanning og fortsatte ved hovedakademiet tre år senere. Fra 1978–1993 hadde Lampenius turnert i Japan, Storbritannia og de fleste europeiske land som konsertmester eller medlem i forskjellige orkester. Fra 1994–1996 spilte hun i Finska nationaloperan.

Hun har utgitt to soloalbum, det første, *Linda Lampenius*, kom ut i 1997 og har sterke trekk av populærmusikk, mens *Linda Brava* som kom ut i 1999 er mer klassisk musikk.

## Modell
Foruten sin musikk er Linda Lampenius kjent for å ha en modellkarriere, og hun har vært modell for Björn Borg Underwear. I 1998 var hun covergirl for aprilnummeret av Playboy, som gikk under temaet sex og musikk. I 1996 ble hun valgt inn i Helsingfors kommunestyre, og hun har senere fått tittelen «Finlands turistambassadør i Sverige», hvor hun flyttet høsten 2003, etter å ha truffet ishockeyspilleren Johan Davidsson under innspillingen av TV-programmet Fortet. Forholdet tok slutt våren 2005. 

## Diskografi
* *Linda Brava* 1999
* *Linda Lampenius* 1997

## Referanser


## Eksterne lenker
* 
* 
* 
* Linda Lampenius offisielle nettsted
Nissen Rosenblums mursteinshus

**Nissen Rosenblums mursteinshus** (polsk *Kamienica Nissena Rosenbluma*) ligger ved Tadeusz Kościuszkos allé 21 i Łódź. 

Bygningen ble reist i 1896 til Nissen Rosenblum, eier av et ullveveri, etter tegninger av Dawid Lande og Franciszek Chełmiński. Mursteinshusets fasade er rikt dekorert med neorokokkoelementer. Mellom andre og tredje etasje finnes en risalitt, og elevasjonen ble opprinnelig kranset av en attika med allegoriske skulpturer. 

Attikaen, som ikke finnes lenger, skal gjenoppbygges under restaureringen som nå pågår. Bygningen skal huse et firestjerneshotell med 157 rom med plass til 223 gjester.
The Heritage Foundation

**The Heritage Foundation** er amerikansk høyreradikal tankesmie.

Heritage Foundation er kjent for sin støtte til Donald Trump og «Project 2025», et prosjekt for å undergrave det amerikanske demokratiet og fremme høyreradikal politikk, politisere byråkratiet og erstatte offentlig ansatte med Trumpstøttespillere, bekjempe abort, skeives og andre minoriteters rettigheter, og fremme innvandringsfiendtlig og rasistisk politikk.

Tankesmien ble etablert i 1973, og ligger i Washington D.C.. Organisasjonen inntok en ledende rolle i den konservative bevegelsen under president Ronald Reagan, og har siden hatt stor innflytelse. The Heritage Foundations formål er å «formulere og fremme konservativ offentlig politikk basert på prinsippene om fritt næringsliv, begrenset statsmakt, personlig frihet, tradisjonelle amerikanske verdier og et sterkt nasjonalt forsvar.»

## Referanser


## Eksterne lenker
* 
* 
*  ''Index of Economic Freedom''
Juliusz Kindermanns palass

**Juliusz Kindermanns palass** (polsk *Pałac Juliusza Kindermanna*) ligger ved Piotrkowska-gaten 137 i Łódź. 

Palasset ble reist i italiensk renessanse i 1907 til forretningsmannen Juliusz Kindermann etter tegninger av Karl Seidl fra Wien. Det skulle opprinnelig ha to tilbygg, men til slutt ble kun frontbygningen og ett tilbygg reist. Palasset var en av få residenser som lå langt vekk fra fabrikkbebyggelsen til eieren. 

Bygningen bærer preg av florentinsk, romersk og venetiansk renessanse. Elevasjonen fra Piotrkowska-gaten består av seks vindusrader, og vinduenes overstykker har en flattrykt bueform. Hele elevasjonen kranses av en kordongesims, og under denne finnes en vakker mosaikkfrise fra 1909 med allegoriske bilder som forestiller handel og industri. Mosaikken ble utført i det venetianske verkstedet til Antonio Salviatti etter tegninger av Hans Schram. I det asymmetrisk plasserte karnappet finnes et palladiansk vindu. I trappeoppgangen er derimot et vakkert glassmaleri bevart.

I 1910 ble et oransjeri reist på baksiden av palasstomten etter tegninger av Lew Lubotynowicz, og utbygd i 1937 etter Juliusz Kindermanns død. I årene 1940–1941 ble første etasje ombygd innvendig, og karnappet på den vestlige elevasjonen fjernet. I 1967 ble innkjørsporten omgjort til en arkade. 

I dag huser palasset Klub Nauczyciela («Lærerklubben»). Ved siden ligger Józewskis passasje, der hvor palassets nordlige tilbygg opprinnelig skulle reises.
Karol Haertigs palass

**Karol Haertigs palass** (polsk *Pałac Karola Haertiga*) ligger ved Piotrkowska-gaten 236 i Łódź. 

Palasset ble reist i årene 1895–1896 til forretningsmannen Karol Haertig etter tegninger av Franciszek Chełmiński. Det bestod av en frontdel med kvadratformet grunnplan og en rikt utsmykket eklektisk fasade samt et tilbygg. Karnappet over innkjørsporten hvilte på kariatidskikkelser. Første etasje huset forretningsbyrået til Haertig, mens etasjen over bestod av representative leiligheter.

Etter andre verdenskrig huset bygningen i mange år Polski Czerwony Krzyż («Polske Røde Kors»). På begynnelsen av det 21. århundre ble bygningen overtatt av Towarzystwo Ubezpieczeń i Reasekuracji Warta («Forsikrings- og Reassuranseselskapet Warta»). Palasset ble da totalrestaurert både inn- og utvendig, samtidig som en moderne bygning ble reist på plassen ved siden av. Renovasjonsarbeidene varte i halvannet år og ble ferdig i 2005. Arbeidet ble verdsatt gjennom en rekke arkitekturkonkurransepriser.   

## Eksterne lenker
*
Karol Scheiblers mursteinshus

**Karol Scheiblers mursteinshus** (polsk *Kamienica Karola Scheiblera*) ligger på hjørnet av Piotrkowska-gaten 11 og Adam Próchniks gate i Łódź. 

Bygningen ble reist i årene 1879&ndash;1881 og huset hovedlageret til Karol Scheiblers firma. Noen av lokalene ble også leid ut til butikker, mens andre var leiligheter. I en viss tid hadde også Jan Petersilges blad «Ogłoszenia Łódzkie – Łodźer Anzeiger» sitt sete her. Med sine fire etasjer var mursteinshuset det første virkelige storbyhuset i byen. I dag befinner blant annet en av byens bedre bokhandlere seg her. 

Mursteinshuset har en hesteskoformet grunnplan med tre fløyer som danner en innvendig gårdsplass. Karakteristiske elementer er hjørnekarnappet som dekkes av en effektfull neobarokk kuppel. Ellers preges bygningen av italiensk renessanse. 

Bygningen ble muligens tegnet av Hilary Majewski. Dette er imidlertid veldig usikkert, i og med at bygningens arkitektur ligner svært på datidens berlinske mursteinshus. Det kan derfor hende at bygningen ble tegnet av et tysk firma, mens Majewski, som var byarkitekt, kun godkjente prosjektet.
Oskar Kons mursteinshus

**Oskar Kons mursteinshus** (polsk *Kamienica Oskara Kona*) ligger ved Piotrkowska-gaten 43 i Łódź.

Bygningen ble oppført i 1870 til Oskar Kon, som i sin tid var den rikeste jødiske fabrikanten i byen. I 1901 ble mursteinshuset ombygd til dagens form etter tegninger av Gustaw Landau-Gutenteger, som samtidig åpnet sitt arkitektbyrå der. Bygningen var det første eksempelet på art nouveau-arkitektur i Łódź. Fasaden ble tilpyntet med plantemotiver i form av stiliserte laurbærblader, blomster, stengsler og bladknopper rundt innkjørsporten og vinduene. 

Bygningen har syv vindusrader. Det høyest plasserte tredelte vinduet er dekt med en kuppel. På kuppelen finnes en kule formet av bladaktige elementer.

I årene 1899&ndash;1939 lå Jakub Jankielewicz og Eliakim Gliksmans synagoge ved mursteinshusets gårdsplass.
Dawid Sendrowicz’ mursteinshus

**Dawid Sendrowicz’ mursteinshus** (polsk *Kamienica Dawida Sendrowicza*) ligger på hjørnet av Piotrkowska-gaten 12 og 1905-revolusjonens gate i Łódź.

Bygningen ble reist i 1897 til Dawid Sendrowicz etter tegninger av Dawid Lande. I 1908 ble bygningen kjøpt av Z. Liebermann.

Mursteinshuset har fire etasjer og presenterer historiserende arkitektur, som preges av nygotiske, barokke, manieristiske og neorenessanseelementer. Karakteristiske trekk ved bygningen er karnappet, som dekkes av en vakker hjelm, og to pseudorisalitter utsmykket med basrelieffer av delfiner og drager. Hjørnetårnet er et typisk trekk ved arkitekturen i Łódź. Vinduene har forskjellig innramming på hver etasje. Den er fra første etasje henholdsvis klassisk, manieristisk, mauretansk og renessansestilisert. 

I første etasje finnes i dag en av byens bedre restauranter – Restauracja Polska («Den polske restaurant»).
Kathleen Brennan

**Kathleen Brennan** (født i Johnsburg, Illinois) er kona til Tom Waits. Hun er også hans musikalske samarbeidspartner og er omtalt i mange av hans sanger, blant annet i sangen «Johnsburg, Illinois» på albumet *[[Swordfishtrombones]]*.

De møtte hverandre i 1980 mens Waits komponerte musikken til filmen *[[One from the Heart]]* av Francis Ford Coppola sammen med Crystal Gayle. Brennan arbeidet i filmstudioet som script og ifølge Waits var det kjærlighet ved første blikk. De giftet seg 10. august 1980 i «Always Forever Wedding Chapel», åpent 24 timer i døgnet. 

Selv om hun holder seg unna rampelyset er mange av Tom Waits' sanger kreditert henne som medforfatter. Hun er også kunstmaler og har et av sine bilder i tekstheftet til albumet *[[The Black Rider]]*. Ekteparet har tre barn, Kellesimone, Sullivan og Casey.

## Referanser


## Eksterne lenker
* 
*
Aqua

**Aqua** er en dansk-norsk pop/dance-gruppe.

Bandet ble verdenskjent for sangen «Barbie Girl». Totalt har det solgt rundt 34 millioner album og singler i hele verden.

## Historien
Bandet ble dannet under navnet Joyspeed i 1989 av DJ-ene, produsentene og låtskriverne Søren Rasted og Claus Norreen og vokalist og rapper René Dif, alle fra Danmark. I 1993 oppdaget René Dif norske Lene Nystrøm og fikk henne med som vokalist og det fjerde medlemmet av gruppen. Under navnet Joyspeed ga bandet i 1994 ut singlen «Itzy Bitsy Spider». Singelen solgte ikke spesielt godt, og de bestemte seg for å endre stil og endret samtidig navn til Aqua.

I 1997 ga de ut debutalbumet *[[Aquarium]]*. De to første singlene fra albumet solgte bra, spesielt i Danmark, men det var med den tredje singlen, «Barbie Girl», bandet fikk sitt store gjennombrudd. Singelen toppet salgslistene i de skandinaviske landene, Storbritannia, Tyskland og en rekke andre land. Singlen førte også til at bandet ble saksøkt av Mattel, som produserer Barbie-dukkene, uten at det førte fram. Ytterlige tre singler ble sluppet fra albumet, hvor «Doctor Jones» og «Turn Back Time» nådde toppen av de britiske listene. Også selve albumet solgte bra og oppnådde 4 x platina i Norge.

I 2000 ga bandet ut sitt andre album, *[[Aquarius]]*, men hverken albumet eller de fire singlene nådde samme salgstall som debutalbumet. Albumet solgte likevel til to ganger platina i Norge.

Bandet ble oppløst i 2001, men både René Dif, Lene Nystrøm og Søren Raasted fortsatte med solokarrierer. Bandet ble så gjenforent i 2007. Fra oktober til november 2024 har bandet en turné i Skandinavia.

## Diskografi
### Album
**[[Aquarium]]* (1997)
**[[Mania Remix]]* (1998)
**[[Aquarius (album)|Aquarius]]* (2000)
**[[Greatest Hits (Aqua-album)|Greatest Hits]]* (2009)
**[[Megalomania (Aqua-album)|Megalomania]]* ( 2011)

### Singler
* «Itzy Bitzy Spider» (1995 – som *Joyspeed*)
* «Roses Are Red» (1996)
* «My Oh My» (1997)
* «Barbie Girl» (1997)
* «Doctor Jones» (1997)
* «Lollipop (Candyman)» (1997)
* «Turn Back Time» (1998)
* «Goodmorning Sunshine» (1998)
* «Didn't I» (1998)
* «Cartoon Heroes» (2000)
* «Around The World» (2000)
* «Bumble Bees» (2000)
* «We Belong To The Sea» (2000)
* «Back To The 80's» (2009) 
* «My Mamma Said» (2009) 
* «Spin Me A Christmas » (2009) 
* «How R U Doin?» (2011) 
*«Rookie» (2018)

## Referanser


## Eksterne lenker
* 
* 
* 
*
Bodø bystyre 2007–2011

Kommunestyrevalget 2007 ble avholdt mandag 10. september 2007, I tettbygde strøk ble det også avholdt valg søndag 9. september 2007.

Ved valget gikk SV kraftig tilbake fra seks til to representanter og Høyre gikk tilbake til fem representanter, Fremskrittspartiet gjorde et brakvalg og gikk fram fra seks til ti representanter. Kystpartiet stilte liste for første gang i byen, men lyktes ikke å få inn noen representanter. Ellers var det bare mindre endringer. Posisjonen fra forrige periode mistet flertallet alene og måtte søke støtte hos Kristelig Folkeparti for å oppnå flertall.

Dette var også første gang innbyggerne i tidligere Skjerstad kommune får delta direkte i valget i Bodø etter sammenslåingen 1. januar 2005.

## Resultat

### Toppkandidater

## TV-debatter

Avisa Nordlands TV-redaksjon avholdte fire debatter mellom partitoppene i valgkampen.

## Representanter
Bystyret har ved periodens start en snittalder på 45 år med Odd Paulsen (Frp) på 71 år som eldste representant og Andreas Tymi Gabrielsen (RV) på 22 år som yngste representant.
Det er 22 (56%) menn og 17 (46%) kvinner ved periodens start.

## Se også
*Politikk i Bodø

## Eksterne lenker
* Bodø kommunes valgsider 
* Kommunevalget 2007 i Avisa Bodø
1. serierunde i 2. divisjon avdeling 3 2007

**1. serierunde i 2. divisjon avdeling 3 2007** startet 14. april og endte med Viking 2 – Os den 16. april 2007.


## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
5. serierunde i 2. divisjon avdeling 3 2007

**5. serierunde i 2. divisjon avdeling 3 2007** startet 11. mai og endte med Manglerud Star – Viking 2 den 23. mai 2007.


## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
13. serierunde i 2. divisjon avdeling 3 2007

**13. serierunde i 2. divisjon avdeling 3 2007** startet 13. juli, mens resten av kampene ble spilt den 14. juli 2007.


## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
14. serierunde i 2. divisjon avdeling 3 2007

**14. serierunde i 2. divisjon avdeling 3 2007** startet 4. august, og endte med Fana – Start 2 den 6. august 2007.


## Resultater

## Eksterne lenker
* 2. divisjon avdeling 3 2007: Terminliste og resultater på altomfotball.no
Jurij Usatsjev

**Jurij Vladimirovitsj Usatsjev** (russisk: Юрий Владимирович Усачев; født 9. oktober 1957 i Donetsk i Russland) er en tidligere russisk kosmonaut. Han trakk seg tilbake som kosmonaut i 2005. Han har tilbragt 552 dager, 22 timer og 25 minutter i verdensrommet.

## Romferder

### EVA
*  ISS Ekspedisjon 2 – 1 romvandring
** 8. juni 2001: 0 t 19 m – Flytte en tilkoblings-cone

## Hedersbevisninger
Han er tildelt flere æresbevisninger:
* «Helt av Den russiske føderasjon»
* «Pilot/Cosmonaut medals»
* «Order of Service to the Country», Level III
* Offiser av den franske Æreslegionen
* «NASA Medal for Public Service»
* «NASA Space Flight Medal»

## Bilder

STS-101 crew.jpg|Mannskapet på STS-101
STS-102 crew.jpg|Alle som var om bord på STS-102
ISS Expedition 2 crew.jpeg|Mannskapet på ISS Ekspedisjon 2
ISS-02 Yury Usachyov dons a Russian Sokol suit in the Zarya module.jpg|Usatsjev i sin Sokol-romdrakt
STS-105 crew.jpg|Alle som var om bord på STS-105


## Referanser


## Eksterne lenker
* NASA bio of Usachev
Rigobert Song

**Rigobert Song Bahanag** (født 1. juli 1976) er en kamerunsk fotballtrener og fotballspiller som er landslagstrener for . 

Hans posisjon på banen var forsvarsspiller.

## Spillerkarriere
Song startet sin karriere i den kamrunske klubben *Tonnerre Yaoundé* før han ble solgt til den franske klubben Metz i 1994. Her ble han værende i tre år, og spilte 120 ligakamper, og scoret 3 mål for klubben. I 1997 signerte Song for den italienske klubben Salernitana Calcio 1919. Der fikk han begrenset spilletid, kun 4 ligakamper og 1 mål. 26. januar 1999 ble han hentet til Liverpool av manager Gérard Houllier for £2&nbsp;600&nbsp;000. Han ble i Anfield-klubben i litt over en sesong før han ble solgt til West Ham 28. november 2000.

Han spilte også for Lens i Frankrike og Köln i Tyskland før han signerte for Galatasaray i 2004. Rett før 2008-sesongen gikk han til Trabzonspor. 

Song har representert  i VM i 1994, 1998 og 2002. Han var den første spilleren som hadde blitt utvist i to VM sluttspill. Siden har også Zinedine Zidane gjort det samme. Han har pr. 10. juni 2006 106 landskamper og 4 mål.

Rigobert Song er også onkel til Alexandre Song. Alexandre Song, som mistet faren sin som 3 åring, har hatt godt støtte fra nettopp Rigobert.

## Referanser


## Eksterne lenker
* 
* Profil på LFChistory.net
* Profil på Liverpools offisielle hjemmeside
Ingstad

Navnet eller begrepet **Ingstad** har flere betydninger:

* 8993 Ingstad
* Anne Stine Ingstad
* Helge Ingstad
Bodø Hovedvannverk

**Bodø Hovedvannverk** er et kommunalt vannverk som benytter Heggmovatnet som kilde og vil forsyne rundt 90 prosent av Bodøs befolknings vannbehov. Vannverket er planlagt å dekke Bodøs behov i 100 år.

Prosjektet hadde en kostnadsramme på rundt 445 millioner og innføringen av det nye hovedvannverket resulterer i at tidligere restriksjoner på bruk av Vollvatnet, Svartvatnet, Soløyvatnet og Vatnvatnet blir opphevet eller redusert.  

Den tidligere hovedvannkilden Vågøyvatnet har fortsatt restriksjoner da den fungerer som reservevannkilde.

Anlegget ble vedtatt utbygget i 1998 og skulle etter planen åpnet høsten 2006, men åpningen har blitt utsatt flere ganger etter blant annet lekkasjer i rørnettet og tekniske problemer i renseanlegget. Prøvedrift ble startet 10. mai 2007 og innkoblingen av husstander ble startet 7. august samme år.

## Renseanlegg
Det er bygget et renseanlegg for vannet i Heggmoen hvor vannet blir renset to ganger, først gjennom finknust marmor (kalsiumkarbonat) før deretter å bli bestrålt med UV-stråler, pH-verdiene ved det nye anlegget vil være noe høyere en i de tidligere anleggene.
## Fjellanlegg
I forbindelse med det nye hovedvannverket ble det bygget to rentvannsmagasiner i fjellhaller under Hunstadtoppen (31 millioner liter.) som vil kunne dekke behovet i 1-2 døgn før reservesystemer settes i drift. Et mindre rentvannsmagasin ble også bygget i Rønvikfjellet (6.500 m³)

## Se også
*Heggmoen kraftverk

## Eksterne lenker
* Bodø kommune
Johnsburg (Illinois)

**Johnsburg** er et lite tettsted i McHenry County helt nordøst i Illinois. Ved folketellingen i 2000 bodde det 5391 personer der. Tettstedet har et totalt areal på 15.8 km². 14.3 km² av det er land og 1.5 km² er (9.49%) vann.

Stedet er omtalt i en sang av Tom Waits med dette navnet fra 1982. Han tok den med på musikkalbumet *[[Swordfishtrombones]]* i 1983. Det er et kort og rørende kjærlighetsdikt til kona Kathleen Brennan, som vokste opp her.

## Eksterne lenker
* Johnsburgs offisielle hjemmeside
* Diktet om Johnsburg, Illinois
3000 meter

**3000 meter** er en løpsøvelse innen friidrett. Det er den lengste av mellomdistanseløpene og er syv og en halv runde rundt banen.

Det er diskutert hvorvidt den skal endres til å regnes som et langdistanseløp. En del av diskusjonen er basert på at mange skoler i USA ikke løper 5000 meter eller 10000 meter. Dermed er 3000 meter den lengste løpsøvelsen på bane. En annen del av diskusjonen viser til gjennomsnittlig rundetider som ligger nærmere den vi ser på 5000 meter, enn tilsvarende på en engelsk mil. Det argumenteres videre med at 3000 meter krever så mye anaerob utholdenhet at distansen likevel forsvarer å regnes som mellomdistanse.

For menn har 3000 meteren aldri vært en olympisk disiplin, og heller ikke øvelse under IAAF-organiserte mesterskap. I europeiske stevner blir ikke distansen løpt like hyppig som 5000 meter. 

For kvinner var 3&nbsp;000 meteren en standard disiplin ved OL og VM inntil midten av 1990-årene. Fra VM i friidrett 1995 ble øvelsen erstattet av 5&nbsp;000 meter, som inntil da kun ble løpt av menn.

## Rekorder
25. august 2024 satte Jakob Ingebrigtsen verdensrekord med 7.17,55 under Diamond League-stevnet i polske Chorzów,. Verdensrekorden før dette var satt av Daniel Komen 1. september 1996. Den var på tiden 7.20,67, og var betegnet som en av de vanskeligste rekordene å slå. Innendørsverdensrekorden er på 7.23,81, satt av Lamecha Girma.

For kvinner er rekordtiden 8.06,11, satt av kinesiske Wang Junxia, 13. september 1993 under et stevne i Beijing.

## Referanser


## Eksterne lenker
* Statistics
Cliff Thorburn

**Clifford Charles Devlin (Cliff) Thorburn** (født 1948) er en canadisk tidligere profesjonell snookerspiller og verdensmester i 1980.

Han ble verdensmester etter at han slo Alex Higgins 18&ndash;16 i finalen. I tillegg til seieren i VM har han tapt to finaler, 25&ndash;21 mot John Spencer i 1977 og 18&ndash;6 mot Steve Davis i 1983. Han har også en annen seier i en ranking turnering.

Thorburn ble i 1983 den første spilleren noen gang som gjorde et maksimum break i VM.
## Referanser


## Eksterne lenker
* 
*
Yoshi

**Yoshi,** (ヨッシー *Yosshī*) tidligere transkribert som **Yossy****,** er en fiktiv dinosaur som opptrer i *[[Mario]]*-spillserien, produsert av Nintendo. Han debuterte i *[[Super Mario World]]* til Super Nintendo Entertainment System som Marios transporteringsmiddel i spillet. Yoshi ble senere en protagonist i sin egen serie som består av flere plattform- og puzzle-spill, og er en av hovedfigurene i *Mario*-serien.

Yoshi har også vært hovedpersonen i mange spill, blant annet: Yoshi Story, Yoshi's Island DS, Yoshi's Island og Yoshi Touch and Go.

Yoshi fikk sin første hovedrolle i SNES-spillet *Super Mario World 2: Yoshi's Island*. Den ble gjenskapt og forbedret til Game Boy Advance og fikk en Nintendo DS-oppførlger *Yoshi's Island DS*.

## Referanser
Vegard

**Vegard** er et norsk mannsnavn av norrøn opprinnelse. Navnet betyr «hjem» og «vern».

*Vegard* har norsk navnedag 31. mars.

## Etymologi
Navnet er utledet av *Végardr*, hvor «ve» betyr «hjem» og «gardr» betyr «gjerde» eller «vern». *Vegard* har samme betydning som *[[Vemund]]*.

## Utbredelse
Vegard er et vanlig navn i Norge. Om lag 7 400 personer i Norge har Vegard som første eller eneste fornavn. Vegard var blant de mest populære navnene på guttebarn født på 1980- og 1990-tallet. Navnet er lite brukt utenfor Norge.

Navnet *Vegard* var vanlig i Norge fra 1970- til 2010-årene og hadde en popularitetstopp med 0,8 % i 1987.

|}

## Kjente personer med navnet
Personene i listen er ordnet kronologisk etter fødselsår.
* Vegard Hall (1899&ndash;1975), norsk skuespiller
* Vegard Sletten (1907&ndash;1984), norsk journalist og redaktør
* Vegard Holm (født 1948), norsk fagforeningsmann, redaktør og forfatter
* Vegard Stalsberg (1949&ndash;2015), norsk kunstner
* Vegard Ellefsen (født 1950), norsk diplomat
* Vegard Ulvang (født 1963), norsk langrennsløper
* Vegard Sæther (født 1967), norsk historiker og forfatter
* Vegard Bruun Wyller (født 1972), norsk lege og lærebokforfatter
* Vegard Iversen (født 1973), norsk kampsportutøver
* Vegard Heggem (født 1975), norsk fotballspiller
* Vegard Ylvisåker (født 1979), norsk komiker og artist
* Vegard Venli (født 1986), norsk journalist og musiker
* Vegard Båtnes Braaten (født 1987), norsk fotballspiller
* Vegard Aanestad (født 1987), norsk fotballspiller
* Vegard Forren (født 1988), norsk fotballspiller
* Vegard Dahle (født 1990), norsk langrennsløper
* Vegard Harm (født 1996), norsk influenser

## Referanser


## Eksterne lenker
*
Dargle

**Dargle** (irsk: *An Deargail*) er en elv som renner fra Wicklowfjellene ved den østlige skråningen til Tonduff (642 meter høy) i grevskapet Wicklow i Irland til Irskesjøen. Elva renner flyter ned Glensoulandalen, gjennom den høyeste fossen i Irland og på de britiske øyer, Powerscourtfossen med et fall på 121m ved landsbyen Enniskerry, renner videre gjennom den fruktbare Glencreedalen hvor den mottar bielvene Glencree, og senere Glenmunder og den lille bielven Swan River ved Bray, og når havet ved Brays havn.

## Navn
Elvens navn på irsk, *An Deargail*, som betyr «liten rød flekk», referer til til rødtonen i bergartene ved elvens kilde.

## Historiske hendelser
### Slaget ved Bloody Bank

I august 1402 hadde O'Byrne-klanen fra grevskapet Wicklow slått leir ved bredden av Dargle nær Bray. O'Byrne-klanen hadde angrepet Dublin med jevne mellomrom. De besto av en stor hær av leiesoldater, hovedsakelig sammensatt av deres slektninger fra O'Meagher-klanen. Myndighetene i Dublin mottok forhåndsvarsel om det tiltenkte angrepet fra Walsh-klanen i Carrickmines, hvis land sto direkte i veien for leiesoldathæren. Anført av John Drake, som var tre ganger overborgermester (Lord Mayor) av Dublin, oppnådde innbyggerne i Dublin med støtte fra Walsh-klanen å få en avgjørende seier, husket som slaget ved Bloody Bank, over klanene O'Byrne og O'Meagher ved bredden av Dargle. Nedslaktingen var så forferdelig (ett anslag anslår dødstallet til 4000, selv om dette sannsynligvis var en overdrivelse og 400 er et mer sannsynlig antall) at området ble kjent som Bloody Bank («den blodige bredden») inntil det ble omdøpt til Sunny Bank på 1800-tallet. Resultatet forbedret sikkerheten i Dublin betydelig, og svekket kraften til O'Byrne-klanen alvorlig.

## Kulturelle referanser

Den svært kjente skotske forfatteren Walter Scott besøkte området i 1825 og antok feilaktig at Dargle var navnet på en hvilken som helst *glen* (dal). Han brukte ordet i sin historiske roman *Redgauntlet* (1824) syv år senere: 

:*«Glen, nor dargle, nor mountain, nor cave, could hide the puir hill-folk»*.

Omtrent 1838 ble dommeren Philip Cecil Crampton (1783–1862), som bodde i St. Valery House, ved Dargle, tilhenger av avholdsbevegelsen: for å vise sin troskap til edruhetssaken, tømte han hele innholdet i vinkjelleren sin i elven.

Folkesangen «Waxies' Dargle» refererer indirekte til elven. Ikke-religiøse helligdager i Dublin, særskilt håndverkers fridager, ble tradisjonelt referert til som «Dargle Days» (fra sedvanen til den irske overklassen på slike dager med å reise på utflukt til bredden av Dargle for piknik og delta i fritidsaktiviteter som tennis). «Waxie's Dargle», derimot, er en humoristisk referanse til den årlige utflukten til Dublin-skomakerne og -reparatørene (som ble kjent som «Waxies», fra deres sedvane med jevnlig å kjøre en vokskule langs strengen som de sydde) til Irishtown (bydel i Dublin) ved elven Dodder (en av tre hovedelver inn til Dublin).

## Referanser


## Eksterne lenker

* Dargle River River Guide
Reason Studios

**Reason Studios** (tidligere Propellerhead Software) er en svensk musikkprogramvareprodusent som spesialiserer seg på softwaresynther. Selskapet ble opprettet i 1994 og har base i Stockholm.

Noen produkter:
* Reason, komplett studioprogramvare.
* Rebirth RB-338, emulering av Rolands eldre analogsynther TB-303, TR-808 och TR-909.
* Recycle, et program som deler lydfiler opp i mindre biter for enklere tempoendring.

## Referanser


## Eksterne lenker
* 
* The ReBirth Museum, om Rebirth RB-338
Kroer

**Kroer** er et gammelt sentralsted mellom Vestby og Ås i Akershus. 

Kroer har en kirke og hadde barneskole til og med skoleåret 2022/2023. Kroer er et av tre kirkesogn i Ås kommune, derav de tre øksene i våpenskjoldet til Ås kommune. Det kollektive rutetilbudet til Kroer betjenes av linje 913 Ås – Kroer – Ås med ca. 4 avganger i døgnet. Kroer arrangerer Kroerrevyen.ikerne

Historikerne regner  som en såkalt *urgård*.

## Referanser
Vinterbro

**Vinterbro** er et viktig trafikalt knutepunkt og et tettbebygd område i Nordby sogn nord i Ås kommune i Akershus, og ligger mellom Europavei 6, Europavei 18 og Bunnefjorden. Trafikken går i tunnel under mesteparten av Vinterbro.

Tettstedet har ca. 8000 innbyggere, bosatt i boligfeltene Togrenda, Sjøskogen, Fålesloråsen og resten av 1407. Som ligger henholdsvis sørøst og vest og nord for Vinterbro Senter (som er et av landets største kjøpesentere og som i 2018 omsatte for 1,6 milliarder kroner). I tillegg kommer Kjærnes som ligger ved Bundefjorden og har spredt bolig og hyttebebyggelse. 

Ved Vinterbro krysser hovedfartsårene mellom Trondheim-Oslo-Göteborg (E6) og Kristiansand-Oslo-Stockholm (E18) hverandre, og tett inntil samferdselsknutepunktet ligger en av Nordens største fornøyelsesparker. Tusenfryd Fornøyelsespark åpnet på slutten av 80-tallet, langs Gamle Mosseveien, på området til en tidligere dyrepark.

I boligfeltet Sjøskogen ligger boplassen og eponymfunnstedet som har gitt navn til Nøstvetkulturen. Sjøskogen har også egen barneskole, (Sjøskogen skole), mens Togrenda og Kjærnes sokner til Nordby skole. 

Det ligger også tre private andelsbarnehager (Sjøskogen barnehage BA, Orrestien barnehage BA,  Løvstad naturbarnehage) og to kommunale barnehager (Togrenda barnehage og Vinterbro barnehage) i tettstedet.

Av kjente steder i området, utenom Tusenfryd og Vinterbro Senter, er treffstedet Tyrigrava (der mange MC- og bilinteresserte møtes på plassen utenfor på sommerstid) og naboområdet Svartskog der polfarer Roald Amundsen hadde sitt hjem, Nesset Brygge og Breivoll badestrand og rekreasjonsområde. Deler av Breivoll er tatt over av den norske turistforening fra Den Kristne Menighet som ikke fikk forlenget leieavtalen grunnet et folkekrav om å åpne området for folk flest.

Vinterbro forbindes med Oslo gjennom bussrute 500 Drøbak/Oslo og med Ski gjennom bussrute 520, som har avganger hver halve og hele time i det normale bussdriftdøgnet (05-01).

Vinterbro grenser til Oppegård i Nordre Follo nordover, Ski østover og Frogn kommune til vest.
Energibærer

En **energibærer** er en mekanisme eller stoff som kan holde på energi for så å benytte seg av den på et annet sted og til senere tid. Det kan benyttes til å drive en maskin eller kjøretøy. En energibærer kan være en springfjær, elektrisk batteri, kondensator, trykkluft, oppdemmet vann, hydrogen, petroleum, kull, treverk og naturgass.

Hydrogen er en lovende energibærer for bæring av energi fra fornybare energikilder. Elektrisitet benyttes til å produsere hydrogen ved elektrolyse av vann, som igjen kan benyttes i et hydrogendrevet kjøretøy. Energien blir utnyttet ved hjelp av brenselcelleteknologi som bruker hydrogen og oksygen til å produsere elektrisitet, varme og vann. På det nåværende tidspunkt er brenselscelleteknologi bare brukt i liten skala i hydrogendrevne kjøretøy og husholdningsgeneratorer.

Det er verd å merke seg at kull, olje og naturgass er energibærere som blir utvinnet av jorda. De inneholder store mengder energi som allerede er lagret eller «oppladed», mens springfjører, batterier, hydrogen etc. typisk inneholder energi produsert i en eller annen type kraftstasjon.

## Se også
* Brensel
* Drivstoff
FA Premier Reserve League

**FA Premier Reserve League** er reservelagsligaen til klubbene i den engelske Premier League. Lagene er delt opp i 2 avdelinger, *Barclays Premiership Reserve League North* og *Barclays Premiership Reserve League South*.

Lagene rykker ikke ned på grunn av tabellsituasjonen i reserveligane, men på grunnlag av førstelagets plassering i Premier League. De tre nederste lagene i Premier League blir da byttet ut med reservelagene til de tre lagene som rykket opp fra Football League Championship.

## Tidligere vinnere
Fred Hopkin

**Fred Hopkin** (født 23. september 1895 i Dewsbury, død 5. mars 1970 i Darlington) var en engelsk fotballspiller. Han er en av ytterst få personer som har spilt for både Liverpool og Manchester United. Hans posisjon på banen var venstreving.

Hopkin startet sin karriere i Darlington i 1912. Her ble han værende til han ble hentet til Manchester United av manager John Robson i 1919. Han tilbragte 2 sesonger i klubben før han ble kjøpt til Liverpool av manager David Ashworth for £ 2&nbsp;800 i mai 1921.

Han fikk sin debut for Liverpool i bortekampen mot Sunderland på Roker Park 27. august 1921 i en kamp Liverpool tapte 0-3. I denne sesongen var han sammen med Dick Forshaw de to eneste spillerne i klubben som var involvert i samtlige av de 46 kampene Liverpool spilte i.

Hans første mål for klubben måtte Hopkin vente på helt til 3. mars 1923 i hjemmekampen på Anfield mot Bolton i en kamp Liverpool vant 3-0. Kampen blir gjerne husket for at det brøt ut brann på tribunesektoren *Kemlyn Road* etter målet. Heldigvis ble ingen skadet i brannen.

Hopkin var med på liga-seirene både i 1922 og 1923. Han ble værende i klubben frem til august 1931, da han skiftet beite tilbake til sin gamle klubb Darlington.

Hopkin døde i 1970, 74 år gammel.

## Statistikk
**Liverpool**

### Kamper
* **1921-1931:** Ligakamper – mål: **335 kamper – 10 mål.**
* **1921-1931:** Totalt kamper – mål **360 kamper – 12 mål.**

### Medaljer
* **1921/1922:** Ligavinner 1. divisjon.
* **1922/1923:** Ligavinner 1. divisjon.

## Se også
* Statistikk om Liverpool FC.

## Referanser


## Eksterne lenker
* Profil på LFChistory.net
* Profil på Liverpools offisielle hjemmeside
Gösta Prüzelius

**Gösta Prüzelius** født *Karl Gösta Prüzelius* (1922–2000) var en svensk skuespiller.

Prüzelius studerte ved Göteborgs stadsteaters elevskola 1941-1943. Etter studiene var han engasjert ved flere teatre i Sverige ved siden av Dramaten der han var engasjert i over 30 år. Han filmdebuterte i 1945 i Schamyl Baumans film *Flickorna i Småland*. Han ga sin stemme til panteren Bagheera i den svenske versjonen av Disneys Jungelboken. For TV-publikumet var han mest kjent for sin rolle som skipsreder Reidar Dahlén i TV-serien *[[Rederiet]]*. Rollen som skipsreder spilte han fra seriens start 1992, til sin død i 2000.

Etter eget ønske ble begravelsen holdt fra Kungsholms kyrka den 4. juni 2000. Der ligger han begravet på Norra begravningsplatsen.

## Filmografi i utvalg

## Referanser


## Eksterne lenker
*
Joan av England

**Joan av England** kan vise til flere engelske prinsesser og dronninger:

* Johanna av England, dronning av Sicilia (1165&ndash;1199), datter av Henrik II av England, gift med Vilhelm II av Sicilia
* Joan av England, dronning av Skottland (1210&ndash;1238), datter av Johan av England, gift med Alexander II av Skottland
* Joan, Lady av Wales (død 1236), uektefødt datter av Johan av England, gift med Llywelyn den store av Gwynedd
* Joan av England, hertuginne av Gloucester (også kjent som Joan av Acre), datter av Edvard I av England
* Joan av Tower (1321&ndash;1362), datter av Edvard II av England, gift med David II av Skottland
* Joan av England (Plantagenet), datter av Edvard III av England
* Joan av Kent, datter av Edmund av England, 1. jarl av Kent og barnebarn av Edvard I av England
Hovin kirke (Tinn)

:*Se [[Hovin (andre betydninger)|pekerside]] for andre forekomster av kirkenavnet Hovin.*

**Hovin kirke** er en tømra langkirke fra 1850 i Tinn kommune i Telemark fylke.

Byggverket er i tre med plass til ca. 250 personer.

## Referanser


## Litteratur
* 
* 

## Eksterne lenker
* 
*
Vassås kirke (Hof)

**Vassås kirke** er en langkirke fra 1200 i Holmestrand kommune, Vestfold fylke.

Byggverket er i stein. I 1846 ble koret bygget og korbuen åpnet. I forbindelse med 800 års jubileet i 2000 ble kirken kalket og malt. Det er sitteplasser til 100 personer.

## Referanser


## Litteratur
* 
* 

## Eksterne lenker
* 
* 
* Vestfolds vakre middelalderkirker (PDF-bok hos Tunsberg bispedømme)
Tobben

***Tobben*** er en tegneserie av den belgiske tegneserieskaperen André Franquin. På originalspråket gikk serien under navnet *Modeste et Pompon*. Den besto hovedsakelig av ensiders historier om en temperamentsfull ung mann og hans kjæreste. Den ble første gang publisert i *Le journal de Tintin* den 19. oktober 1955.

## Bakgrunn
I 1955 kom tegneserieskaperen André Franquin i konflikt med forlaget Dupuis omkring finansielle spørsmål. Siden Franquin ikke klarte å finne den skrevne avtalen, forlot han jobben for å jobbe hos rivalene i magasinet til serien Tintin der han introduserte serien om Tobben. Flere kjente tekstforfattere har bidratt til serien, som for eksempel René Goscinny, Peyo og Greg. 

Franquin fant senere den skrevne avtalen og konflikten med Dupuis løste seg. Han var imidlertid bundet av en femårskontrakt med magasinet Tintin og måtte derfor bidra til begge magasinene, noe som var uvanlig i bransjen. 

I 1959 kjøpte forlaget til *Tintin* opp rettighetene til serien og Franquins forpliktelser til selskapet opphørte. Tobben fortsatte til 1988 med andre tegnere og forfattere.

## Referanser
Jakub Hertz’ palass

**Jakub Hertz’ palass** (polsk *Pałac Jakuba Hertza*) ligger ved Tadeusz Kościuszkos allé 4 i Łódź.

Palasset ble bygd av Izrael Poznański som bryllupsgave til hans datter Anna og svigersønnen Jakub Hertz, på andre siden av Poznański-familiens mursteinshus ved Piotrkowska-gaten og like ved Den store synagoge. Det ble reist i årene 1891&ndash;1892 etter tegninger av Julius Jung (muligens også Hilary Majewski).

Bygningen hadde tre etasjer og fikk dekorative neorenessanseformer. Fasaden hadde loggiaer, vinduer og en terrasse, samt et høyt tak. Arkitekturen knyttet an til franske bygninger fra epoken. Ved innkjørsporten fantes en rikt utsmykket portal. Også palassinventaret var overdådig, med blant annet allegoriske veggmalerier malt av Antoni Piotrkowski. 

Palassfasaden ble ombygd i mellomkrigstiden etter tegninger av Marian Lalewicz. Bygningen fikk påbygd en ny etasje og loggiaene ble fjernet. Fasaden mistet noe av sin opprinnelige effektfullhet til gjengjeld for tyngre, modernistiske former. Det opprinnelige palassindret ble imidlertid i stor grad bevart. 

I dag huser bygningen Det medisinske universitet i Łódź.
Joan av England, dronning av Skottland

**Joan av England, dronning av Skottland** (født 22. juli 1210, død 4. mars 1238) var eldste ektefødte datter og tredje barn av Johan av England og Isabella av Angoulême. Hun var tre år yngre enn sin bror Henrik III (1207–1272), som ble konge bare ni år gammel, da deres far døde i 1216.

Joan vokste opp ved hoffet til Hugo X av Lusignan. Hun var blitt lovt til ham i ekteskap fra en tidlig alder. Hennes mor, Isabella av Angoulême, hadde vært trolovet med Hugo i sin ungdom, men valgte kong Johan fremfor ham. Som en godtgjørelse for at han var blitt forlatt av Isabella, ble Joan sendt til Hugos slott, og ble oppdratt der. Hugo holdt henne i fangenskap, i påvente av ekteskap og medgift. 

Da kong Johan døde, bestemte enkedronning Isabella at hun selv ville gifte seg med Hugo, slik tanken hadde vært mange år tidligere. I et brev skrev hun at hun gjorde dette for sin sønn Henriks skyld. Ved ekteskapet avverget hun at Hugo giftet seg med en fransk kvinne, noe som ville ha ført til at England blant annet mistet sine områder i Poitou og Gascogne. Isabelle og Hugo giftet seg i mai 1220. 

I juni 2020 pågikk det forhandlinger mellom England og Skottland, blant annet om å knytte sterkere forbindelser mellom de to landene gjennom ekteskap, både for de skotske prinsessene og Alexander II av Skottland. Han gikk med på å gifte seg med Joan, hvis engelskmennene klarte å få henne tilbake til England. Dette viste seg å medføre vanskeligheter, men paven intervenerte – og Joan ble sendt tilbake til England.

Den 21. juni 1221 giftet Joan seg med Alexander II i York Minster. Ved bryllupet var han 23 år gammel, mens hun var 11.

Joan døde i Essex i 1238, og ble gravlagt i Tarant Crawford Abbey i Dorset.

## Referanser


## Litteratur

*
Bakelitt

**Bakelitt** er et av de første plaststoffene. Det ble for første gang fremstilt i tiden 1907–1909 da den belgisk-amerikanske kjemikeren Leo Hendrik Baekeland  lot fenol og formaldehyd kondensere slik at **fenolplast** ble dannet. Fenolplast er syntetisk og ikke giftig, og bakelitt er den eldste utgaven av dette materialet.

## Bruksområder (utvalg)
Det brukes blant annet til laminering og i elektriske apparater og stikkontakter. Bakelitt brukes ikke lenger i like stor grad som tidligere, på grunn av at det er tidkrevende å fremstille og at det har blitt oppfunnet nyere plaster som er både bedre og billigere.

## Norge
Det aller første produktet i plast i Norge var et presset stikkontaktdeksel i bakelitt, produsert av Norsk Teknisk Porselensfabrik i Fredrikstad i 1929.

## Se også

* Herdeplast

## Eksterne lenker
*
Edward Herbsts villa

**Edward Herbsts villa** (polsk *Pałac Edwarda Herbsta*) ligger ved Przędzalniana-gaten 72 i Łódź, og utgjør en av tre palassresidenser i Księży Młyn.

Villaen ble reist i årene 1875–1877 av Karol Scheibler til hans eldste datter Matylda og svigersønnen Edward Herbst, som senere ble direktør i Scheiblers bedrift. Bygningen ble tegnet i italiensk renessanse av byarkitekten Hilary Majewski, som lot seg inspirere av Andrea Palladios verker.

Bygningen har en rektangulær grunnplan, to etasjer og 16 rom. I første etasje finnes representative saler, mens etasjen over har soverom og garderobe. Bygningen har dessuten et tilbygd oransjeri. I elevasjonen finnes risalitter og hovedinngangen prydes av en portikus. Villaen har et rikt inventar og vakre glassmalerier fra Antonio Salviattis verksted. Ved residensen ligger også en vakker hage med staller og et vognskur. 

Etter å ha blitt glemt i årevis ble villaen overtatt av Kunstmuseet og totalrestaurert. Arbeidet ble verdsatt med Europa Nostra-prisen for fremragende restaurering av severdigheter.
Hubroer

* se inndeling!

**Hubroer** (*Bubo*) er en slekt som inngår i gruppen Bubonini i uglefamilien (Strigidae). Den består av store raptorer. I øyeblikket regnes det ti arter til slekten.

## Etymologi
Betydningen av uttrykket *bubo* følger av det gammelgreske uttrykket *βυας*, som betyr *ørneugle*. Da Linnaeus i 1758 beskrev hornugla ga han den det vitenskapelige navnet *Strix bubo*. Han beskrev den som *capite auriculato, corpore ruffo*, noe som betyr *med øretufser, med en rødlig kropp*. Senere ble begrepet også til slektsnavnet *Bubo*.

## Taksonimi
Tidligere talte slekten *Bubo* mange flere arter, men slekten var parafyletisk og besto også fugler som klassifiserte til slektene *[[Scotopelia]]* og *[[Ketupa]]*. Det førte til at mange av artene ble omplassert.

## Inndeling
Inndelingen følger Birds of the World. Norske navn på artene følger Artsdatabanken.

* Strigiformes, ugler
** Strigidae, uglefamilien 
*** Striginae, (egentlige ugler)
**** Bubonini, (ørneugler)
***** *[[hubroer|Bubo]]*, (hubroer)
****** *B. scandiacus*, snøugle
****** *B. virginianus*, amerikahubro
****** *B. magellanicus*, chilehubro
****** *B. bengalensis*, bengalhubro
****** *B. cinerascens*, sahelhubro
****** *B. africanus*, flekkhubro
****** *B. milesi*, wadihubro
****** *B. capensis*, kopjehubro
****** *B. ascalaphus*, ørkenhubro
****** *B. bubo*, hubro
***** *[[Scotopelia]]*, (flodugler)
***** *[[Ketupa]]*, (fiskeugler)

## Referanser




## Eksterne lenker
*
Juliusz Heinzels palass

**Juliusz Heinzels palass** (polsk *Pałac Juliusza Heinzla*) ligger ved Piotrkowska-gaten 104 i Łódź.

Palasset ble bygd som Juliusz Heinzels første residens i årene 1880&ndash;1882 etter tegninger av Hilary Majewski, med Otto Gehlig, Juliusz Heinzels fremtidige svigersønn, som byggmester. Palasset lå på samme tomt som fabrikantens ullfabrikk ved Dzika-gaten (i dag Henryk Sienkiewicz’ gate). 

Palasset, som er en av de mest monumentale bygninger ved Piotrkowska-gaten, er et godt eksempel på eklektisisme og preges i størst grad av berlinsk renessanse. 

Hovedbygget har tre etasjer med en rikt utsmykket fasade. På toppen finnes skulpturer av tre skikkelser som er allegorier til handel, frihet og industri. I andre etasje finnes dessuten karnapper med balkonger. De to sidefløyene har to etasjer, og var opprinnelig skilt fra hovedbygget med paviljonger og vakre gitter.

I dag er palasset setet til Urząd Wojewódzki (Voivodskapsstyret) og Urząd Miasta Łodzi (Bystyret). Byens fanfare (*Prząśniczka* av Stanisław Moniuszko) spilles hver dag fra en av balkongene. 

## Eksterne lenker
*
Åge Tovan

**Åge Edvin Tovan** (født 1947) er en norsk politiker som representerer Arbeiderpartiet.

Han var ordfører i Lørenskog kommune fra 2003 til 2015. Tovan spilte fotball i Clausenengen.

## Referanser


## Eksterne lenker
*
Allied Submarine Detection Investigation Committee

**Allied Submarine Detection Investigation Committee (ASDIC)** (engelsk for «Alliert ubåtdeteksjon-undersøkelseskomité») var en alliert komité satt ned under den første verdenskrig for å søke å finne en måte å detektere ubåter under vann. Dette resulterte i det vi i dag kjenner som sonar, et apparat som sender ut lydbølger, og lytter etter ekko fra dette signalet – etter samme prinsipp som radar. De første systemene var passive – det vil si at de bare lyttet etter allerede utsendte lydbølger fra ubåter. 

ASDIC var navnet som ble benyttet fra britisk side, mens amerikanerne i større grad kalte systemet sitt «sonar». Dette hold seg helt ut til etterkrigstiden. Sonar har senere overtatt for ASDIC.
Marquard Sebastian Schenk von Stauffenberg

**Marquard Sebastian Schenk von Stauffenberg** (født 14. mai 1644, død 9. oktober 1693) var fyrstbiskop av Bamberg og domherre til katedralene i Bamberg, Würzburg og Augsburg fra 1683 til 1693. Han tilhørte den schwabiske uradelsslekten Stauffenberg.

Han støttet jesuittene og fremmet byggingen av kirker. Videre kjøpte og restaurerte han Schloss Greifenstein og bygget Schloss Seehof.

Han er begravet i domkirken i Bamberg.

## Referanser


## Se også
* Schenk von Stauffenberg